હસવાથી હૃદય , ફેફસા અને ગળા તેમજ અન્નનળી ની સંપૂર્ણ કસરત થાય છે. તેનાથી શરીરમાં રચનાત્મક વૃદ્ધિ થાય છે તેમજ માનસિક અને શારીરિક સમસ્યાઓ માં રાહત મળે છે. હસવાથી આપણી કાર્યક્ષમતા માં પણ વધારો થાય છે. ખરા અર્થમાં જોઈએ તો હસવું છે એ આપણને આપણી બધી તકલીફો ભુલાવી દે છે . આમ જોવા જઈએ તો હસવાની પ્રક્રિયા ની શરૂઆત તો આપણા જન્મથી જ શરુ થઇ જાય છે પરંતુ જેમ જેમ આપણે મોટા થઇ છીએ એમ હસવાનું ઓછુ અને સ્ટ્રેસ વધતો જાય છે . જીવનમાં દુઃખ તેમજ નવી નવી સમસ્યાઓ અને પરેશાનીઓ આવે છે, પરંતુ એનો સામનો સહજતા થી અને હસતા હસતા કરીએ તો એ પરીસ્થીઓ માંથી પણ બહાર નીકળી શકાય છે . આજે લોકો સ્ટ્રેસ દૂર કરવા સ્પેસીઅલી લાફીંગ ક્લબ જોઈન કરે છે તો કોઈ કોમેડી મૂવી કે સીરીયલ્સ જોવે છે . આ બધા રસ્તા છે અલગ અલગ હાસ્ય મેળવવાના . એ તમારી મેટર છે કે તમે હાસ્ય ક્યાંથી મેળવો છો પરંતુ વાત તો એટલી જ છે કે ગમે તે પ્રકારે બસ હસતા રહો અને ખુશ રહો.